Downloaded from YTS.MX
Official YIFY movies site: YTS.MX
Sport je odraz svijeta u kojemu živimo.
Dakle, mnogo je opakih likova.
Uvijek se nešto zbiva.
Moć, politika, novac, korupcija.
Mračne strane utakmica.
Hakera zamišljate kao tipa u podrumu
koji hakira složene sigurnosne sustave.
Ono što je učinio jednostavno je.
Samo je pronašao najslabiju točku.
Tim sam klikom otvorio vrata.
Uzeo je sve što je htio.
Osamnaest milijuna dokumenata. E-pošta, ugovori, proračunske tablice.
Cristiana Ronalda možda osude za utaju poreza.
To je nešto što otvori prozor u društvo
koji se ne treba otvarati.
Bili smo suočeni s kolosalnom prijevarom.
Što je Doyen? Tvrtka u Londonu u vlasništvu mafijaša iz Kazahstana.
Vuk s Wall Streeta ušao je u nogomet.
Nije bila riječ o sitnišu, nego o golemim sumama novca.
Neprestano se pitate: "Tko stoji iza tih objava?"
Naravno, dignula se uzbuna. Imamo li možda krticu?
Rekao mi je: "Očisti nogomet i moje ime."
Nitko nije znao tko to radi i tko će sljedeći doći na red.
IGRA TAJNI
1. CURENJE INFORMACIJA
LISABON
Ne volim preveliku medijsku izloženost. Čuvam svoju privatnost.
Ne znam kakvu skriptu imate za ovo. Na kraju krajeva, nije me briga.
Osim ako ćete me prikazati kao velikog bandita u svijetu nogometa.
U redu, krenimo.
NÉLIO LUCAS, IZVRŠNI DIREKTOR DOYEN SPORTSA
Godine 2015. Lucasu je išlo sjajno.
Poslovao je sa svim portugalskim klubovima.
Nélio Lucas vodi veliki investicijski fond u svijetu nogometa.
Sigurno vam je lijepo na toj plaži. Stoga, hvala što ste nam se pridružili.
Nélio Lucas stvorio je tvrtku Doyen Sports Investments.
U početku su se predstavljali kao netko tko želi pomoći klubovima.
Najvrjednija imovina klubova upravo su igrači
i pružate im alternativni način financiranja za kupnju te imovine.
Što nogomet treba? Bolju i pošteniju raspodjelu novca.
Pošteno natjecanje, jednake prilike, profesionalizam.
Ako je klub želio kupiti igrača, a nije imao novca za to,
ne bi išao u banku nego Doyenu koji bi zapravo kupio dio tog igrača.
Isti bi igrač bio prodan za 20 do 30 milijuna eura
i Doyen bi mnogo zaradio.
Bio je to dobar poslovni model.
Od svih velikih klubova do samih igrača i agencija,
radili smo za svima.
Postali smo najpoznatija i najmoćnija tvrtka u industriji.
U četiri godine
ostvarili su investicije u igrače veće od 100 milijuna eura.
Upravljali su interesima poznatih ljudi, poput Xavija Hernándeza,
Neymara i Davida Beckhama. Nevjerojatan uspjeh u kratkom vremenu.
Ručao je u najskupljim londonskim restoranima.
Vozio je Bentley, imao je jahtu vrijednu više od tri milijuna eura.
Uvijek je bio na mobitelu, putovao je zrakoplovom.
Mogao sam nazvati bilo kojeg predsjednika, menadžera, igrača.
Ako je predsjednik vidio moj broj, znao je da je nešto važno.
Na mom profilu na WhatsAppu piše da sam uvijek dostupan za dobar dogovor.
Shvaćao sam industriju i mislim da sam bio uspješan.
RUJAN 2015.
Točno se sjećam gdje sam bio kada je izašla vijest.
Vraćao sam se u svoj ured.
Dobio sam poruku od brazilskog odvjetnika.
Pitao me jesam li vidio Football Leaks.
Nisam znao o čemu govori pa mi je poslao poveznicu.
Bila je riječ o internetskoj stranici naziva Football Leaks.
Na njoj su bili neki ugovori igrača.
Vrlo povjerljive informacije bile su objavljene.
Isprva sam bio u šoku jer sam tada pisao knjigu
o tržištu igrača i bilo je jako teško domoći se tih ugovora.
Najednom ih je netko samo tako davao na internetu!
Smatrali smo to vrstom WikiLeaksa.
Stranicom na kojoj netko objavljuje povjerljive dokumente.
Nismo bili naviknuti na pristup takvim dokumentima.
Bilo je detalja, sitnih klauzula.
Činili su se legitimnima.
Na stranici su imali izjavu.
"Cilj projekta otkriti je skriveni dio nogometa. Sada je dosta."
Rekli su da žele osvijetliti mračni dio svijeta nogometa.
Bilo im je dosta korupcije u industriji nogometa
i bili su dužni navijačima prikazati pravo lice nogometa.
Slao sam e-pisma ekipi iza stranice, ali nisu mi odgovorili.
"Misteriozna stranica želi razotkriti poslovanje u nogometu"
"John je rekao: 'Ubijaju ovaj sport.'"
"John" je odlučio razgovarati s New York Timesom.
Rekao je da se zove John te da predstavlja skupinu ljudi
koja vodi Football Leaks.
"John", FOOTBALL LEAKS
Kako ste se osjećali kada je John razgovarao s New York Timesom?
To je bilo grozno!
"Procurio dokument koji otkriva punu cijenu transfera Martiala"
Ljudi isprva nisu shvaćali razmjer ovoga.
"Football Leaks objavio nekoliko Neymarovih ugovora"
No najednom je eksplodiralo, takoreći.
SIJEČANJ 2016.
Real Madridu bilo je važno da mu najveća zvijezda bude sretna.
Tada to nije bio Gareth Bale, nego Cristiano Ronaldo.
Godinama prije toga kupili su ga za rekordan iznos.
"Baleov ugovor kaže da je Real Madrid prikrio cijenu da udovolji C. Ronaldu"
Javno su iznijeli iznos
od oko 90 milijuna za Garetha Balea.
Jonathan, nije li ovo rekordni transfer?
Mislim da nije na nama da komentiramo.
Ali nije loše. -Devedeset milijuna. Mnogo je to, zar ne?
Neću komentirati iznos, ali on vrijedi svakog centa.
Football Leaks pokazao je ugovor u kojemu piše da Bale stoji
101 milijun eura.
Smiješno, zar ne? Ne smijete naljutiti Cristiana Ronalda.
"Tottenham neće objaviti izjavu o ekonomskom aspektu ovog ugovora."
Bio sam šokiran i zgrožen kada sam pročitao te informacije.
Mislim da je to krivo.
"Agent ljut zbog curenja i zahtijeva istragu"
To je privatna stvar i ne tiče se nikoga drugoga.
"Jonathan Barnett dobio golemu proviziju od 14 milijuna funti"
Ne mogu doći k sebi čak i ako se sada sjetim toga.
Neka od najvećih imena nogometa, poput Neymara ili Garetha Balea,
i neke od najvećih transakcija samo su se tako pojavili na internetu.
To je stvorilo mnogo straha.
Kao prvo, nitko nije znao tko to radi.
Kao drugo, nitko nije znao je li on sljedeći.
Ako govorite o sportu u Portugalu, govorite o nogometu.
Ljudi su zalijepljeni za ekrane
i mnogi će prije izabrati nogomet nego obitelj i posao.
Nogomet je stil života u Portugalu.
Ljudi gaje golemu strast većinom za tri glavna kluba,
a to su Benfica, Porto i Sporting.
Rođen sam u svijetu nogometa.
Moja prva uspomena vezana je za FC Porto.
Zato sam oko njega izgradio svoj život.
Oduvijek to volim. Čaroliju, navijanje, baklje, zastave, pjesme.
Svaki dan to radim i to je moj život. I eto, i dalje sam ovdje.
Benfica je najveći portugalski klub, s najvećim brojem navijača.
Nakon nje je Porto.
Predstavljaju silu sa sjevera koja se protivi kapitalizmu i vlasti.
Benfica je naš najveći suparnik.
Za mene Benfica predstavlja korupciju i državu.
Mi smo poput Izraela i Palestine ili Ukrajine i Rusije.
Jasno se sjećam dana prvog kontakta.
Ručao sam u blizini i dobio sam neobično e-pismo.
"Ovo su najnoviji brifinzi poslani komentatorima Benfice."
Odgovorio sam: "Kako da potvrdim autentičnost ovog materijala?"
Za nekoliko minuta dobio sam drugo e-pismo.
Snimke zaslona pretinca Benfice.
Rekao sam: "U redu, izgleda stvarno. Imaš li još?"
"Imam ja još mnogo toga."
I tako sam dobio 20 gigabajta informacija.
Razmijenio sam e-pisma s nekim tko ima utjecaja na suce
i tko je iz rukovodstva Benfice.
Tvrdio je da Benfica upravlja sucima.
Najšokantniji je bio popis telefonskih brojeva, adresa
i privatnih stvari iz života sudaca.
Njihove ljubavnice, djevojke, bivše djevojke.
Djevojka ovog suca, kći onog tipa i tako dalje.
Zaista sramotno.
To je zaista ozbiljno.
Naime, takvim informacijama može se manipulirati sucima.
Krajnje šokantno.
Bili smo suočeni s kolosalnom prijevarom.
Znao sam da imamo eksplozivan materijal.
Da odem na policiju?
Ili da obznanim to javnosti?
Ti su suci služili Benfici. Što se tu još može reći?
Ne mažimo si oči. Ovo je koruptivna shema u korist Benfice.
U pola godine otkrili smo e-pisma
koja sadrže Benficinu prijevaru.
Benfica je htjela da me se uhiti uživo u eteru,
dok sam čitao materijal.
Ovo su telefonski brojevi koje sam blokirao.
Navijači Benfice zvali su me i prijetili mi smrću.
Zbog toga obitelj i ja morali smo se preseliti.
Pitao sam se tko šalje taj materijal. Haker, možda?
Očito jako dobar haker.
Nisam doznao tko mi je to slao. Pitao sam, ali osoba nije htjela reći.
Znam samo da je ta osoba bila itekako nezadovoljna svijetom nogometa.
Doyen je očito bilo najveći ulagač u vlasništvo treće strane
i došao je niotkuda.
Htjeli smo znati više o njemu.
Dobio sam 20 minuta s Nélijom, s kim sam žarko želio razgovarati.
Bio je na čelu te tvrtke.
Uglađeni agent.
Lijepo odjeven, ulaštene cipele, dobri zubi.
Pitao sam ga tko su im ulagači.
Rekao je da su jako bogati ljudi koji žele sačuvati privatnost.
Toliko bogati da im je ovo poput razonode.
Bilo je teško dobiti informacije.
Netko me nazvao i rekao da pogledam tu stranicu.
Pojavila se niotkuda.
Bilo je to veoma čudno.
Nakon što je to izašlo, točno se sjećam jedne priče.
Objavili su dijagram strukture tvrtke Doyen.
Bili su tu holdinzi u Malti i podjela sredstava s tim Néliom Lucasom.
Pomislio sam: "Godinama ovo tražimo."
Jasno, dignula se uzbuna. Što se zbiva? Odakle to dolazi?
Tko to radi? Imamo li krticu?
Je li to moja sjena? Moja desna ruka? Moj odvjetnik? Moj informatičar?
O kome je riječ?
Otišao sam odvjetnicima i dignuli smo tužbu protiv počinitelja.
Učinili smo to u Portugalu jer je stranica bila na portugalskom.
Dana kada smo to prijavili vlastima,
primio sam prvo e-pismo od osobe iza Football Leaksa.
2. HAKER
PARIZ
Ljudi iza Football Leaksa prestali su objavljivati dokumente.
Ekskluzivni intervju dali su časopisu "Der Spiegel".
"Dragi pratitelji, uzet ćemo stanku. Razloge ćete vidjeti u 'Der Spiegelu'."
"Der Spiegel" nam je rekao
da je kontaktirao s tipom iza Football Leaksa
i da mu je pristao dati mnogo informacija.
Bilo je tu više od 18 milijuna dokumenata.
Od e-pisama, ugovora i slika do videosnimaka i proračunskih tablica.
Nitko nije znao koliko dokumenata imaju
i o kome će biti objavljeni sljedeći dokumenti.
Nastupio je strah u svijetu nogometa.
Ove su priče pokazale utvrđene strukture
kojima su ti tipovi zarađivali.
Upućivale su na moguću utaju poreza
u vezi s nekim od najvećih igrača svijeta.
PROSINAC 2016.
Treneri, igrači i agenti na ekstreman su način rabili fiskalno planiranje
s jasnim ciljem da plaćaju manje poreza.
S porezom su mutili Lionel Messi,
José Mourinho i Cristiano Ronaldo.
To je privuklo pozornost poreznih tijela diljem Europe.
Cristiano Ronaldo na sudu u Madridu izjasnio se krivim
za optužbe o poreznoj prijevari koje je podignulo španjolsko porezno tijelo.
Bila sam u Madridu kako bih promatrala suđenje.
Bio je to intenzivan dan, sa zaista mnogo informacija.
Bilo je mnogo zbunjenosti i uzbuđenja.
Najbolji igrač svijeta Cristiano Ronaldo
nije znao što ga čeka na sudu.
Cristiano Ronaldo optužen je za poreznu prijevaru.
Platit će 19 milijuna eura kako bi očistio svoj dosje
i izbjegao zatvorsku kaznu.
Mogu samo zamisliti strah koji je uhvatio svijet nogometa.
Svaki čas je nešto procurilo. Nitko nije znao tko će biti sljedeći.
Sve je to imalo posljedice.
"Ronaldo pristao platiti 19 milijuna eura za prijevaru"
Bio sam u svojoj londonskoj kući.
Bilo je rano ujutro.
Primio sam e-pismo od osobe imena Artem Lobuzov.
Biste li pročitali e-pisma?
Prvo glasi...
"Ne možeš ni zamisliti koliko toga imamo.
Znamo cijelu operaciju Doyena."
"Pozajmite ulagača, poslovni model Doyena u Brazilu,
Turskoj i srednjoj Aziji..."
"Sve ovo i mnogo više može se pojaviti na internetu."
"Ne želiš to, zar ne? Možemo razgovarati."
Naravno, ovo je bilo ozbiljno.
Ne želiš da ti netko kopa po cijeloj kući, vadi donje rublje
i pokušava pristupiti tvom osobnom trezoru.
Nastavio je: "Ne želim naškoditi tebi i tvojim suradnicima."
"Nemam ništa protiv tebe."
"Dapače, poštujem te jer si se sam popeo na vrh svijeta nogometa."
Moj odgovor: "Ne znam tko si, ali reci mi što želiš."
Pokušavao sam shvatiti tko stoji iza ovoga.
Odmah je odgovorio, i to kratko.
"Pozamašnu donaciju. Tek ću tada izbrisati sve informacije koje imam."
Potom sam ga pitao što mu znači "pozamašna donacija".
"Kvalitetna donacija za ovo bila bi od pola milijuna do milijun eura."
Zapravo, iznenadio sam se što nije tražio mnogo više.
Pitaš se koje bi informacije mogao imati.
Što će objaviti?
Pomislio sam: "U redu. Sigurno je riječ o tipu iz Rusije,
Kine ili Sjeverne Koreje."
No dodao je nešto čudno:
"Možemo ovo riješiti lako i tajno. Preko odvjetnika, po mogućnosti."
Mislio sam da se šali.
Kako odvjetnici mogu biti uključeni u iznudu
ili u operaciju o kakvoj se govori?
Artem Lobuzov predstavio je svog odvjetnika.
Dogovorili su sastanak
kod benzinske postaje na periferiji Lisabona.
Izraz "superagent" izmislili su novinari.
Ne znam što to znači.
Ali super sam što se tiče osobnosti.
Uloga agenta u nogometu je kontroverzna.
Oni pokreću industriju transfera koja vrijedi sedam milijardi dolara.
"Najmoćniji sportski agenti: na prvom je mjestu Jonathan Barnett"
Koliko znam, vi ste najuspješniji agent na svijetu.
Nisam brojio tuđi novac,
ali što se tiče brojeva i poslovanja, rekao bih da jesmo najuspješniji.
Šačica je ljudi u središtu svjetskog nogometa.
Pini Zahavi.
Mino Raiola.
Jorge Mendes.
I Jonathan Barnett.
Oni određuju gdje će oni najtalentiraniji završiti.
Gareth Bale moj je najpoznatiji klijent
jer smo srušili svjetski rekord. To nas je lansiralo na sam vrh.
Agenti koji su desetljećima zarađivali goleme svote novca,
nisu bili transparentni u načinu i količini zarade.
To im je odgovaralo.
Football Leaks pokazao je kolike provizije mogu dobiti,
ali i cijeli mehanizam iza toga. Neki su dijelovi jako strašni.
Jedna od najznačajnijih priča koju je objavio Football Leaks
bila je priča o transferu Paula Pogbe
iz Juventusa natrag u Manchester United.
"Zbog provizije agentu FIFA istražuje transfer Pogbe"
Količina novca koja je otišla agentu Paula Pogbe
pokazuje da je dobio desetke milijuna eura za svoju ulogu u tome.
Bio je samo figura koja je posredovala.
To se zaista čini suludo.
Mino je dosta zaradio. Čini li ga to pohlepnim? Ne bih rekao.
Smatra da ga to čini pametnim.
Svaki navijač želi da njegova momčad ima najbolje igrače.
Neki zahvale agentu što ih je onamo smjestio.
Mislim da je to čista ljubomora, a to je drugi par rukava.
"Mino Raiola tvrdi da je provizija od 41 milijun funti bila čista"
Biste li rekli da vas nije briga što navijači misle o vama?
O meni? Zaboli me.
LISABON
Nélio Lucas nekoliko je tjedana komunicirao s Artemom Lobuzovom.
Poslao mi je kontakt odvjetnika koji je bio voljan sjesti s nama.
Bizaran potez, zaista.
"Objasnio sam sve jednom od svojih odvjetnika."
"Aníbal Pinto."
Policija je rekla: "Pronađi javno mjesto koje ti odgovara
i netko će biti ondje da te zaštiti u slučaju incidenta."
Izabrao sam benzinsku postaju u Oeirasu.
Htio sam mjesto na kojem su drugi ljudi.
Nisam znao hoće li odvjetnik doći i, ako dođe,
hoće li doći sam ili s nekim?
Zamislio sam da ću doći onamo i da će me strpati u kombi
i da će to biti kraj. Bilo je strašno.
Pravosudna policija bila je ispred benzinske postaje.
Dva su policajca bila unutra, za obližnjim stolom.
Mogli su slušati razgovor i, po potrebi, djelovati.
Možete samo zamisliti kako su emocije bile jake.
Ne znate što očekivati.
Srećom, bio je to samo sastanak s njegovim odvjetnikom.
Pozdravili smo se kao normalni ljudi i predstavili se.
Predlagali su da sve to pretvorimo u dokument.
Pokušavali su pronaći način na koji to neće biti ucjena.
Prekinuo sam ga i rekao: "Volio bih nešto reći."
"Ne razumijem kako biste iznudu pretvorili u ugovor?"
"Zvuči bizarno."
Nélio Lucas želio je natjerati Aníbala Pinta da govori.
Tako bi dobili više tragova
i potencijalno otkrili tko stoji iza napada.
Tijekom razgovara pokušao sam mu dati nešto do znanja.
Rekao sam: "Ako je taj tip toliko dobar, neću mu platiti da šuti,
nego ću ga zaposliti." Na taj sam način htio dobiti više informacija.
I zapravo je upalilo.
Aníbal Pinto natuknuo mi je kvalificiranost te osobe.
"Kao prvo, tip je mlad, ali jako je talentiran za računala."
"Nikada ga nisu uhvatili. Recimo, pomogao sam mu
s bankom na Kajmanskim otocima iz koje je uzeo novac."
"Uspio sam ga spasiti."
To je bilo zanimljivo policijskim istražiteljima.
Počeli su uočavati mnogo podudarnosti
sa slučajem koji se dogodio dvije godine prije.
Pitali su se stoji li iza ovoga isti taj počinitelj.
3. ZVIŽDAČ
PARIZ
KOLOVOZ 2018.
John je kontaktirao sa mnom 2018. godine.
Šifriranim putem.
Tražio je odvjetnika jer se jako bojao da će ga uhititi.
Već sam 40 godina odvjetnik i radim na obrani zviždača.
I dalje sam odvjetnik Edwarda Snowdena i Antoinea Deltoura
koji stoji iza LuxLeaksa.
Branim i Hervéa Facianija koji stoji iza SwissLeaksa.
I, naravno, zanimao me slučaj Football Leaksa.
Odletio sam u Budimpeštu u kolovozu 2018.
Jer sam želio istražiti kako mu mogu pomoći.
Popili smo piće i večerali.
Opširno smo razgovarali o ovom slučaju.
Bilo mi je važno steći njegovo povjerenje.
Odmah mi je jasno rekao:
"Želim da očistiš nogomet i spereš ljagu s mog imena."
"Doyen Sports: nezakonite radnje"
Football Leaks predstavio je Doyen kao zlu organizaciju.
Objavljivali su ugovore između nas i klubova.
Pokazali su nas u zaista lošem svjetlu. Nepošteno lošem.
Jedini cilj Doyen Sportsa bio je zaraditi.
Vuk s Wall Streeta ušao je u nogomet.
Ugovori su bili veoma strogi i detaljni.
Ako je za igrača došla ponuda iznad određenog iznosa,
klub ga je morao prodati.
Ako je igrač prodan za taj iznos, Doyen bi dobio od 10 do 50 % novca
koji je uložio.
Nikada nismo vidjeli takve ugovore.
Krajem 2018. određena su otkrića zaista potresla sve do temelja.
Dobro došli u program. Dakle, riječ je o tisućama dokumenata...
Cijela panorama nogometa bila je izložena na različite načine.
Što mislite kako će ovo potresti svjetski nogomet?
"Football Leaks predstavio Manchester City kao varalice"
Manchester City, klub čiji je vlasnik brat vladara Abu Dhabija,
navodno je napuhao prihode.
Otkriveno je da je to učinio na ilegalan način.
Golema vijest! UEFA je odlučila
opako kazniti Manchester United zbog kršenja financijskih pravila.
"Manchester City zabranjen u Europi zbog dokumenata koji su procurili"
Negdje u to doba izašla je priča koja je imala katastrofalne posljedice
za predsjednika FIFA-e Giannija Infantina.
Riječ je bila o sastancima između predsjednika FIFA-e
i tadašnjeg glavnog državnog odvjetnika Švicarske.
"Gianniju Infantinu prijeti istraga"
Istraga Infantina i sastanaka i dalje traje.
Još jedna značajna priča bila je da će neki veliki europski klubovi
stvoriti svoju zasebnu superligu.
To bi utjecalo na svakog navijača u Europi.
Potreslo bi temelje industrije nogometa.
Projekt superlige ostvario se,
ali bio je tako loš da je propao za 48 sati.
No tada je nogomet bio najbliže takvoj vrsti odcjepljenja.
"SUPERPOHLEPA", "PRODALI STE DUŠU"
Javnosti je to bilo odbojno.
Svi smo slutili da je nešto trulo u svijetu nogometa.
Dokumenti koji su procurili to su i potvrdili.
Igra je zastranila.
Posve se odvojila od ideje nogometa.
Cilj je da mjesne momčadi svojim zajednicama daju koji sat razonode.
Umjesto toga, postao je to često vulgarni posao
u kojemu se susreću moć i novac
i u kojemu šačica aktera može uzeti što god može od naroda.
Čovjek se neprestano pita tko stoji iza tih objava.
U to vrijeme nogometna atmosfera u Portugalu bila je posve otrovna.
Ovo je shema sudačke korupcije u korist Benfice.
Pokušavali smo doznati tko stoji iza objava o Benfici.
Zvali smo raznorazne izvore.
Povremeno smo čuli neku glasinu, ali nitko nam nije rekao njegovo ime.
No početkom rujna 2018. Završio je slučaj Benfice.
Nakon toga izvor nam je rekao
da pogledajmo dodatke dokumenata.
Pitali smo ga zašto. Rekao je da je ime tipa kojeg tražimo u dodatku.
Zato smo odlučili pogledati.
Ujutro sam otišao na sud.
Bio sam zatražio dopuštenje
da pogledam papirologiju istrage.
Bila je to mapa koja je sadržavala slučaj Benfice.
Gledao sam i gledao dok nisam došao do stranice
na kojoj je bio zapis javnog pravobranitelja.
Opisivao je dio istrage
i sastanka kod benzinske postaje.
"Istraga je proizašla iz prijave tvrtke Doyen Sports Investments
protiv nepoznate strane."
"Prijava Nélija Lucasa protiv Artema Lobuzova."
"Sumnjivac je identificiran."
Zatim sam uočio ime... Rui Pinto.
Tako sam saznao za Ruija Pinta.
Bilo je u javnom dokumentu.
Imate li časopis? Možemo li ga vidjeti? -Jasno. Niste ga još vidjeli?
Naslov je: "Haker koji je ukrao Benficine tajne."
Ispod je kratki tekst koji kaže da je informatički genij,
da je stvorio Football Leaks s informacijama o Doyenu, Real Madridu,
Portu i Sportingu te da ga se istražuje u Portugalu i Španjolskoj.
Saznali samo da je on mladić iz Porta koji živi u inozemstvu
te da je samouk u kontekstu informatičkog znanja.
Danas govorimo o naslovnici "Sabada".
Čovjek osumnjičen za krađu Benficinih tajni portugalski je haker.
Kada smo objavili priču, tjednima je bila u vijestima.
Rui Pinto povezan je s nastankom Football Leaksa.
Godine 2015. počeo je uznemiravati tvrtke i klubove.
Mjesecima su prisluškivali oca i sestru Ruija Pinta.
Jednog su dana presreli poruku na telefonu njegova oca,
o kupnji zrakoplovnih karata za Mađarsku, odnosno Budimpeštu.
BUDIMPEŠTA, SIJEČANJ 2019.
Oca i pomajku slijedili su
od zračne luke do njegova stana u Budimpešti.
Ruija Pinta rano je ujutro iznenadila mađarska policija
izvršivši europski nalog za uhićenje Ruija Pinta
koji su izdale portugalske vlasti.
Uhićenje tvorca Football Leaksa bila je svjetska vijest
zbog godina nevjerojatnih priča.
Zdravo, ja sam Rui Pinto. Odnosno, John, zviždač Football Leaksa.
Da...
John, Rui Pinto i Artem ista su osoba.
Tip s onim ježićem na glavi tvorac je Football Leaksa.
Nisam mogao vjerovati.
Znate, prilično je smiješno da je taj klinac
napravio toliki kaos.
Sveučilišni student s jež-frizurom, ruksakom
i licem nevina djeteta.
Nije odgovarao slici čovjeka
koji je unio toliko kaosa u svijet nogometa.
To je ono što me fascinira. Naime, kada zamislite hakera,
zamislite tipa u podrumu
koji hakira složene sigurnosne sustave.
Ono što je on učinio bilo je jednostavno.
Odradio je "phishing".
Slao je e-pisma ljudima. Ne znaju se svi služiti računalima.
Primio sam e-pismo od sportskog direktora FC Porta
koji je želio podijeliti datoteku s informacijama o igračima.
Netko pošalje e-pismo s privitkom ili poveznicom
koje se čini vjerodostojno. Ljudi kliknu.
Činilo se vjerodostojno i kliknuo sam da otvorim datoteku.
Na logičan i jednostavan način
pronašao je najslabiju točku u informatičkom sustavu.
Kada sam kliknuo, otvorio sam mu vrata.
Ušao je i uzeo sve što je želio.
No ulovili su ga.
Portugalske vlasti izdale su europski nalog za uhićenje
kako bi bio izručen Portugalu.
Znali smo da će ga brzo staviti u zrakoplov.
U ožujku 2019. izručili su ga Portugalu.
Sudac ga je ispitao i poslao u pritvor do suđenja.
Počelo je novo poglavlje ove sage, ove sapunice.
Strpali su ga u zatvor.
BRUXELLES
William Bourdon, s kojim sam već surađivala na prijašnjim slučajevima,
došao je u moj ured u Europskom parlamentu.
Rekao mi je: "Čuj, pozvali su me da branim jednog mladića
kojeg su uhitili u Mađarskoj."
"Navodno je tvorac Football Leaksa."
"Ide u zatvor i sudit će mu u Portugalu."
Rekla sam: "Portugal nije ništa učinio u vezi s pranjem novca
i utajom poreza za koje smo doznali preko Football Leaksa."
"I sada ćemo se usredotočiti na tipa koji je razotkrio nezakonite radnje?"
William je rekao: "Trebat ću dobrog odvjetnika u Portugalu
da mi pomogne s ovim slučajem."
Zato sam spojila Williama i Francisca Teixeira da Motu.
William Bourdon i ja razgovarali smo i zaključili
da bi bilo pametno da surađujemo.
Kada je bio u zatvoru, išli smo k njemu jedanput ili dvaput na tjedan.
Nije bio zadovoljan stanjem u nogometu.
Smatrao je da vlasništva treće strane uništavaju nogomet.
Nešto što je skriveno od javnosti smatrao je krivim
i odlučio je to objelodaniti.
U Portugalu je bilo mnogo uzbuđenja. Nazivali su ga hakerom i slično.
Prikazivali su ga veoma negativno.
Cijelo sam vrijeme ispitivala
kako su portugalske vlasti mogle primiti prijavu Doyena
i počele progoniti Ruija Pinta?
TRAVANJ 2019.
Druga nagrada ide osobi koja je trenutačno u portugalskom zatvoru.
U to doba jedna od političkih skupina Europskog parlamenta
davala je nagrade zviždačima.
On je arhitekt slučaja Football Leaks.
Otišla sam onamo jer je među nagrađenima bio upravo Rui Pinto.
Neki moćni ljudi htjeli bi skriti istinu o korupciji u nogometu.
To je neprihvatljivo.
Svi navijači predani vrijednostima sporta, a ne novcu,
trebali bi poduprijeti Ruija Pinta.
Kako Rui Pinto nije mogao biti ondje,
pitali su me mogu li mu dostaviti tu nagradu.
Stoga sam zatražila dopuštenje od vlasti da ga posjetim u zatvoru.
Mislim da mu je bilo drago, da je to shvatio kao pravo priznanje
te da dio društva zaista cijeni ono što je učinio.
Iznenadila sam se kada sam ga upoznala.
Izgledao je mnogo mlađe nego što je bio.
Imao je smiješnu frizuru.
Bio je veoma ozbiljan
i veoma uvjeren u značaj onoga što je učinio.
Morao sam biti dio nečega većeg.
Morao sam nešto promijeniti.
Srećom, imao sam priliku
prikupiti značajnu količinu dokumenata koji imaju veze s nogometom.
Nakon toga sam odlučio...
Pokušati razotkriti zlodjela.
Bila sam...
Zadivljena djetetom. Zaista sam bila zadivljena.
"SLOBODA RUIJU PINTU"
Malo-pomalo javno se mnijenje promijenilo.
Sjećam se što se događalo na nekim stadionima.
"HVALA, RUI PINTO!"
"DRŽI SE, RUI PINTO!"
"Sloboda Pintu!"
Ljudi su vikali: "Sloboda Pintu!"
Zato što postoji zajednica igrača koja shvaća
da ga čini prijateljem nogometa ono što je napravio.
"RUI I JA, NE JEBENA INDUSTRIJA!"
Rui Pinto bio je u preventivnom pritvoru
i bilo je mnogo prosvjeda kojima su tražili njegovo oslobođenje.
"SLOBODA RUIJU PINTU!"
Na Facebooku sam vidio da će se održati prosvjedi za Ruija Pinta.
Razgovarao sam s organizacijom da povezemo 200 do 300 navijača Porta.
Pridružili smo se, ne samo kao građani nego i kao navijači.
Osoba koja je učinila nešto dobro za to je bila kažnjena.
Mislim da bi Rui Pinto trebao dobiti odlikovanje kao nacionalni junak
jer nam je sve objelodanio.
U zatvoru je bio više od godinu dana.
Bio je srdit i šokiran činjenicom da su vlasti slušale prijave lopova
te lovile zviždača, a ne te iste lopove.
Za mene i Football Leaks važno je da su dokumenti autentični.
Nije me briga odakle mi. Ja sam zviždač i moram to razotkriti.
Samo mi je to važno.
4. OLIGARSI
Kada sam doznala
da je Doyen glavni optuživač Ruija Pinta,
odlučila sam samostalno istražiti Doyen.
Doznala sam da ta tvrtka nema sjedište u Portugalu,
nego u Malti, što je odmah sumnjivo.
Na čelu nje naoko je Portugalac imena Nélio Lucas.
Malta je u Europskoj uniji. Niti je zabranjeno niti je zločin
upotrijebiti poreznu učinkovitost
kako biste optimizirali rezultate svog poslovanja.
Ako mogu platiti 5 umjesto 10, zašto bih platio 10?
Iz nekog razloga ti načini postoje. Nisam ih ja izmislio!
Što je imao o nama? Ništa.
Mogli su samo reći: "Ti tipovi mnogo zarađuju." Dobro.
Nismo se bavili sitnišem, nego ozbiljnim sumama.
Pokušali su dokučiti koji to tipovi stoje iza svega toga
i odakle novac dolazi.
Bio sam svjedok na sudu protiv Ruija Pinta.
Dana kada sam išao svjedočiti na sud
sudac mi je rekao: "Objasnite nam kako vaši partneri zarađuju."
Glupa li pitanja! Rekao sam: "Kao prvo, ne znam kako zarađuju."
"Ne moram to znati."
Zanimljivo je pitanje tko je iza Nélija Lucasa.
U dokumentu s Football Leaksa piše:
"Nélio Lucas mora biti jedino lice Doyena."
Nitko ne smije znati tko stoji iza njega.
Naime, iza njega stoji kazahstansko-turska obitelj oligarha
imena Arif.
Kada su Berlinski zid i SSSR pali,
obogatili su se na mineralnim resursima.
Izgradili su golemo i tajno carstvo.
Labirint "offshore" tvrtki u najgorim poreznim oazama svijeta.
Od četvorice braće, Tevfik Arif jedina je javna ličnost.
Isprva je sjedište imao u Turskoj. Potom se preselio u SAD.
Ondje je započeo ulagati u nekretnine zajedno s Donaldom Trumpom.
"IZVJEŠĆE IZBORNOG ODBORA O OBAVJEŠTAJNIM AKTIVNOSTIMA"
Kongres SAD-a nedavno je utvrdio da je to organizacija koja pere novac
za rusku mafiju.
Mislili su da će nogomet biti dobro ulaganje.
U nekom su trenutku odlučili stvoriti ured u Londonu
koji su nazvali Doyen Sports.
Početkom 2010-ih,
Tevfik Arif rekao je sinu Arifu Efendiju da ode u London
kako bi vodio Doyen Sports s Néliom Lucasom.
Zbog prošlosti obitelji i njezine umreženosti
mislim da mnogi odmah pomisle
na nešto nepoznato i bizarno.
Odmah zamisle ljude s dugim bradama i kalašnjikovima.
Ali nije tako. To su ljudi u odijelima koji vrše velika ulaganja.
Jednostavno žele ulagati svoj novac što bolje.
Ono što je policiju potaknulo da lovi Ruija Pinta
bio je sastanak između Nélija Lucasa i Aníbala Pinta.
Aníbal Pinto spomenuo je da je predstavljao svog klijenta
u jednoj prijašnjoj istrazi.
Naime, bio je hakirao banku.
Nekoliko godina prije Football Leaksa netko je pristupio serveru
"offshore" banke na Kajmanskim otocima naziva Caledonian Bank.
Rui Pinto ušao je u servere Caledonian Banka 18. rujna 2013.
Pristupio je računu klijenta i prenio 46.000 dolara na svoj račun u Lisabonu.
Banka nije zamijetila prijenos.
Ali u listopadu se vratio u server banke Caledonian Bank
i prenio 310.000 dolara.
Taj je račun bio dio mirovinskog fonda.
Stoga su odmah primijetili da im nedostaje čak 310.000 dolara.
Isprva je Rui Pinto rekao da nema ništa s tim i da je to njegov novac.
Potom je priznao da iznos od 310.000 dolara nije njegov.
Vratio ga je, ali rekao je da je iznos od 46.000 njegov.
Njegov odvjetnik Aníbal Pinto sastao se s odvjetnicima banke
i rekao im: "Možemo na sud. Pozvat ću vaše klijente da svjedoče
i cijeli će svijet znati da je banka hakirana."
Odvjetnici banke odmah su rekli: "U redu je, dogovorit ćemo se nešto."
Rui Pinto vratio je pola novca od onih 46.000 dolara
i to je to, u pravosudnom smislu.
To je zatvoren slučaj u Portugalu.
Dosje Ruija Pinta je čist.
Ali Caledonian Bank rekao nam je nešto o prošlosti Ruija Pinta.
Ne odgovara priči koju je ispričao o sebi,
kao o zviždaču i Robinu Hoodu nogometne industrije.
"Prekršaj korespondencije, hakiranje,
IT prijevara, nezakonit pristup, nezakonit nadzor."
Caledonian Bank opisao ga je kao nekoga
tko je provalio u "offshore" banku kako bi ukrao novac.
Nekoga tko se pokušavao obogatiti.
Ova mračna strana njegove priče ne odgovara ostatku.
To je proturječje. Vidite tipa koji je veoma vješt.
Ipak je potrebno znanje za ono što je učinio.
Istodobno, to je tip koji nije najbistriji na svijetu.
Uzme novac iz banke i prebaci ga na svoj bankovni račun.
Daj, čovječe. Barem si pokušaj malo prikriti trag.
Doznali smo da Doyen Sports nije bio zainteresiran za karijere igrača
u koje je ulagao. Za njih su igrači bili poput robe.
Primjerice, kada je brazilska reprezentacija ušla
u polufinale Svjetskog prvenstva 2014. godine,
članovi Doyena napisali su: "Kmica Neymar će nam donijeti love."
Još je jedan primjer igrač Radamel Falcao.
Godine 2013. odlučio je otići u Monaco.
Dobro su zaradili na njegovoj prodaji, ali htjeli su još.
Objavili su poruke između vas i Arifa. Pročitat ću ih. -U redu.
Vi ste o Falcau rekli: "Govnar je otišao u Monaco. Kraj karijere."
To je komunikacija između mene i njega.
Da ja mogu pristupiti porukama vas i vaših prijatelja,
sigurno bih pronašao nešto što ne biste htjeli da izađe u javnost.
Kao da sam u restoranu i komentiram curu: "Dobre cice!"
Pročitate to izvan konteksta i pomislite: "Kako se taj tip izražava?"
Iz dokumenata možemo vidjeti da se u Doyenu dovode prostitutke.
Nélio Lucas i Arif Efendi na WhatsAppu razgovaraju o njima.
Kako bi bili diskretni, Arif Efendi prostitutke naziva "nogometašima".
"Pozovi nogometaše. Ne gubi vrijeme, završit ćemo kao sinoć,
bez ičega."
"Nélio: 'Idi kući i donesi mi 2500 funti kojima sam platio te kuje!'"
"Arif: 'Donijet ću ti.'"
Ja nipošto nemam veze s tim. Nikakve.
Istražite to što više možete.
U redu. Možete li mi opisati vaš put u Miami u kolovozu 2013.?
U kolovozu 2013. održavao se promotivni turnir u Miamiju
s velikim europskim momčadima.
Put kao i svaki drugi. Otišao sam onamo gledati utakmice.
Nije mu cilj bio gledati nogomet,
nego pokušati prodati igrača u kojega je bio uložio.
Riječ je o Francuzu Geoffreyju Kondogbiji.
U ugovoru mu stoji otkupna klauzula od 20 milijuna eura.
Nélio Lucas činio je sve što može kako bi prodao Kondogbiju.
Znamo to jer su o tome razgovarali preko WhatsAppa.
"Nélio: 'Ubijam se da nađem nekoga tko će platiti Kondogbijinu klauzulu.'"
"Arif: 'Manchester United?'"
"Nélio: 'Ne.'"
"Arif: 'Neka plate 15 milijuna! Dali su 25 za usranog Andersona.'"
"Nélio: 'Znam.'"
U jednom trenutku Nélio Lucas pisao je Arifu Efendiju.
"Nélio: 'Jučer je bilo super. Izveo sam nekolicinu predsjednika,
došao je i Florentino. Skinuo je kravatu i plesao.'"
"Arif: 'Nevjerojatno.'"
Rekao je da je Florentino Pérez, predsjednik Real Madrida,
skinuo kravatu i tulumario na plesnom podiju.
U klubu smo se počastili i zabavili. Prijatelji rade takve stvari.
Drago mi je što je uživao.
Najzanimljivije je ono što se dogodilo sljedećeg dana.
Obitelj Arif ima golemi "penthouse" na otoku Fisher.
To je otok za milijardere u blizini Miami Beacha.
Nélio Lucas poslao je poruku Arifu Efendiju.
"Nélio: 'Ako smijem, doveo bih cure u kuću
da budu s Florentinom, Gallianijem i ostalim direktorima.'"
Poruke jasno pokazuju da je riječ o seksualnoj zabavi,
da želi dovesti prostitutke i pozvati Florentina Péreza.
"Arif: 'Radi što moraš.
Upotrijebi moju sobu. Mnoge su bile jebane u toj sobi. Duh je ondje!'"
"Nélio: 'Ja odsjedam u njoj.'"
"Arif: 'Eto, duh seksa te privukao.'"
"Nélio: 'Hahahaha!'"
Arif Efendi svog oca Tevfika zove "Skip".
Nélio kaže: "Dat ću Skipovu sobu Florentinu."
I Arif odgovara: "Ali za 20 milijuna eura. Za Kondogbiju."
"Nélio: 'Zato se moramo pobrinuti za njega.'"
Ne prepoznajem te poruke. Ne znam odakle im.
Svakako nisu moje.
Ako želim takvo što učiniti, ne moram tražiti nečije dopuštenje.
To je kao film, lijepo je. No ubacite li scenu seksa,
film postaje zanimljiviji.
Mogli su si dati barem malo truda i izmisliti bolju priču.
Florentino Pérez oštro je porekao da je sudjelovao u toj zabavi.
U drugoj poruci, nekoliko dana poslije,
Nélio Lucas rekao je Arifu Efendiju
da Florentina zanima igrač, ali da bi platio samo 15 milijuna.
Naposljetku je tih 20 milijuna eura prihvatio platiti AS Monaco
kako bi kupio Kondogbiju.
5. ZAVRŠNICA
RUJAN 2020.
Rujan 2020. godine. Prvi dan suđenja Ruiju Pintu u Lisabonu.
Ljudi je mnogo.
Sudnica je bila puna. Deseci novinara iz cijelog svijeta
ispred su čekali da suđenje počne.
Policija je bila posvuda.
Bilo je i prolaznika koji su pokušavali shvatiti što se zbiva.
Kada će Rui Pinto dati izjavu?
Ne činim zločine, ozbiljna sam osoba i pošten odvjetnik.
Bio je to golemi događaj u državi.
Rui Pinto optužen je za 90 zločina, među kojima je i pokušaj iznude.
Prijetile su mu godine zatvora.
Rui Pinto predstavlja svijet oslobođen korupcije.
Ne pokreće ga osobna pohlepa ili interes.
Bori se za bolje društvo.
Nije ušao kroz glavna vrata, nego kroz garažu.
U sudnici je na sebi imao pancirku.
Tako ekstremne sigurnosne mjere dotad nisu viđene u Portugalu.
U isto vrijeme održavalo se i suđenje za terorizam.
Neki su ljudi bili optuženi da su članovi Islamske države,
no sigurnosne mjere nisu bile toliko stroge.
Ljudi su izgubili mnogo novca zbog njegovih djela.
Uništeni su im ugledi.
Ljuti su što su tajne o njihovu poslovanju izašle u javnost.
Ako naljutite toliko ljudi,
netko od njih bi vam možda poželio nauditi.
Znanje je moć. Dakle, ljudi koji imaju moć
pokušavaju spriječiti druge da steknu znanje.
Mislim da je Rui otvorio prozor u društvo koji se ne bi trebao otvarati.
Optužen je za 90 zločina.
Nedopušten pristup, prekršaj korespondencije,
nezakonit pristup, informatičku sabotažu...
Haker je pred sudom izjavio da se ne smatra hakerom,
nego zviždačem koji je objelodanio mnogo informacija
bez kojih ne bi moglo biti moguće pokrenuti nekoliko istraga,
ne samo u Portugalu nego i drugim europskim državama.
Hvala što me slušate. Moje je ime Edward Joseph Snowden.
Konačni rezultat zviždanja vidljiv je u posljedicama tog čina.
Rui Pinto je Edward Snowden u borbi protiv korupcije.
U slučaju Ruija Pinta, nema sumnje da su priče koje su objelodanjene
svakako pobudile interes javnosti. Nadam se da se slažete.
Takav sjajan zviždač mora se zaštititi.
Sudac ga mora prepoznati kao nekoga tko je žrtvovao sebe
za interes javnosti.
Mislim da vrijeđamo Snowdena ako uspoređujemo Ruija Pinta s njim.
Ne možete ih usporediti. Jednostavno ne možete.
Obrana etiketom zviždača pomalo me zabrinjava.
Ideja da netko može ući u vašu kuću i vidjeti da niste dobra osoba
te otići... -Ne ide to tako.
Cilj ne opravdava sredstvo.
Jeste li ga kada pitali odakle mu informacije ili vas nije bilo briga?
Pitala sam ga, ali nikada nije bio jasan sa mnom.
Zato nisam inzistirala.
Kako se Rui Pinto domogao materijala?
To me ne zabrinjava. Ne moram to znati kao odvjetnik.
Detalji njegove pustolovine ne zanimaju me toliko.
Nije me briga.
Što to mijenja?
Prvog dana ma sudu Rui Pinto rekao je da nije haker, nego zviždač
te da nikad nije tražio novac u zamjenu za tajenje informacija.
Iznuda tvrtke Doyen jedan je od glavnih zločina zbog kojih je na sudu.
Važan dio suđenja jest upravo pokušaj iznude.
Ne odgovara priči koju Rui Pinto pripovijeda o sebi.
Pokušali su to prikazati kao borbu Davida protiv Golijata.
Tipovi iz Doyena zločinci su puni love.
A ovaj je sirotan koji se bori protiv njih i pokušava ih razotkriti.
Ne možemo zanemariti iznudu.
Rekao je da želi očistiti nogomet.
Ako je u nekom trenutku pokušao zaraditi na svojoj sposobnosti
da pristupi podacima kojima ne bi trebao, baca si ljagu na ime.
Bio bi to "istočni grijeh" za projekt Football Leaks.
Nikada nije imao namjeru primiti novac.
Bila je to samo igra.
Odlučio sam se igrati s njima.
Kontaktirao sam s Néliom Lucasom.
"Pozamašnu donaciju. Tek ću tada izbrisati sve informacije koje imam."
Rekao sam mu da imam neke dokumente o Doyenu.
Htio sam vidjeti njihovu reakciju
i vidjeti koliko im znače ti dokumenti.
Želio sam znati koliko su daleko spremni ići.
"Kvalitetna donacija za ovo bila bi od pola milijuna do milijun eura."
Glumio je da je voljan primiti novac.
Tako je pokazao njihov strah.
Ako pristanete nekomu platiti,
znači da ne želite da se nešto otkrije.
Ako postoji nešto što ne zanima Pinta, to je novac.
Nije ga briga.
Nema mi smisla da su samo pokušavali vidjeti
koliko je novca Doyen bio voljan platiti.
Imamo e-pisma između Ruija Pinta i Aníbala Pinta.
Od Ruija Pinta za Aníbala Pinta Predmet: Porez
"Poštovani g. Aníbal, mogu stvoriti 'offshore' tvrtku, primjerice u Malti."
Razgovarali su o otvaranju računa u Malti.
"Doznao sam da je porez u Malti samo 5 %."
Naime, tako bi mu bilo fiskalno pogodnije.
"Ako sklopite ugovor s Néliom, bit ćete oslobođeni plaćanja poreza."
Ironično je da se bori protiv toga da ljudi plaćaju manje poreza...
Kada je i sam želio plaćati manje poreza u Malti nego u Mađarskoj.
Mislim da je Rui Pinto bio sjajan.
Pomogao je Portugalcima i svijetu
da shvate što se sve zbiva u nogometu.
Uspio je rastaviti cijeli sustav koji je bio uspostavljen.
Kada izađe, pozvat ću ga na utakmicu da stoji rame uz rame s nama.
Svi ćemo mu zapljeskati i zahvaliti na svemu što je učinio.
Zahvaljujući Ruiju Pintu, određene nezakonite radnje
nekih aktera u nogometnoj industriji više nisu moguće.
Sjećate se svega što su pisali o meni.
Nazivali su me zločincem, kao da radim za zlu organizaciju.
Čovjek ne može spavati, postane nervozan
i propadaju mu poslovne prilike.
Tip koji je vodio Doyen, i neću spomenuti njegovo ime,
na užasan se način ponašao u svijetu nogometa.
Istrage su se pokrenule u nekoliko država.
Prljavi trikovi u nogometnom svijetu izašli su u javnost.
Kako su primljene te priče?
Iskreno? Ljude nije briga.
To se vrti u vijestima samo nekoliko dana.
No već sljedećeg vikenda
Cristiano zabije dva gola i sve nestane.
"PRODALI STE DUŠU"
Paradoks ove priče jest sljedeći.
Kada je suđenje počelo, u jednu se ruku činio ka zaštićeni svjedok.
No istodobno smatraju ga zločincem.
Mnogo je naštetio meni, mojoj tvrtki i obitelji.
Nadam se da će platiti za to.
Siguran sam da će biti izveden pred pravdu.
U početku je motivacija vjerojatno bila financijska.
Ali mislim da se naposljetku to promijenilo.
Mislim da je poslije zaista želio otkriti stvari koje je smatrao krivima.
To su dvije inačice njega. Zlikovac i junak.
U umu vam nastane prava dilema.
Shvatite da svijet zaista nije crno-bijel.
Ništa nije u potpunosti dobro ili u potpunosti zlo.
Postoji nekakav nered u sredini u kojemu svi djelujemo.
Rui Pinto odbio je dati intervju za film. Optužen je za 90 zločina.
Dvije godine nakon početka snimanja suđenje i dalje traje.
Presuda se očekuje u jesen 2022.
Doyen Sports zatvorio se 2017. godine.
Nélio Lucas održava veze u nogometnoj industriji.
Usto, upravlja ulaganjima u rudarstvo, nekretnine i "start-upove".
Arif Efendi odbio je dati intervju za film.
Porekao je optužbe za pranje novca i povezanost s ruskom mafijom.
Poruke u filmu nazvao je lažnim tvrdnjama
jer su prikazane izvan konteksta.
Sada vodi drugu sportsku agenciju u Londonu.
Benfica nije komentirala sadržaj hakiranih e-pisama.
Tvrdi da su nezakonito nabavljena i krivo prikazana.
FC Porto kažnjen je zbog objavljivanja e-pisama.
Mino Raiola odbio je dati intervju za film.
Umro je u travnju 2022.
Florentino Pérez poriče da je bio na otok Fisher, u stanu obitelji Arif.
Dokumente Football Leaksa dali su nam "Der Spiegel" i EIC.
E-pisma i poruke u filmu skraćeni su radi jasnoće.
MEDIATRANSLATIONS